**«Татарстан Республикасы дәүләт граждан хезмәте турында»**

**Татарстан Республикасы Законына һәм Муниципаль хезмәт турында**

 **Татарстан Республикасы кодексына үзгәрешләр кертү хакында**

Татарстан Республикасы

Дәүләт Советы тарафыннан

2024 елның 15 февралендә

 кабул ителде

**1 статья**

«Татарстан Республикасы дәүләт граждан хезмәте турында» 2003 елның 16 гыйнварындагы 3-ТРЗ номерлы Татарстан Республикасы Законына (2005 елның 25 октябрендәге 106-ТРЗ номерлы Татарстан Республикасы Законы редакциясендә) (Татарстан Дәүләт Советы Җыелма басмасы, 2003, № 1; 2005, № 10 (II өлеш); 2006, № 12 (I өлеш); 2007, № 11; 2008, № 3, № 10 (I өлеш), № 12 (I өлеш); 2009, № 12
(I өлеш); 2010, № 1 – 2, № 10 (II өлеш); 2011, № 5, № 11 (I өлеш); 2012, № 7 (I өлеш); 2013, № 2 (I өлеш), № 3, № 11 (I өлеш); 2014, № 5, № 6 (II өлеш), № 7, № 12
(II өлеш); 2015, № 7 (I өлеш); 2016, № 4, № 7 – 8, № 9 (II өлеш); Татарстан Республикасы законнар җыелмасы, 2017, № 1 (I өлеш), № 85 (I өлеш); 2018, № 1
(I өлеш), № 29 (I өлеш), № 54 (I өлеш), № 78 (I өлеш); 2020, № 4 (I өлеш), № 37
(I өлеш), № 87 (I өлеш); 2021, № 1 (I өлеш), № 57 (I өлеш); 2022, № 34 (I өлеш), № 96 (I өлеш); 2023, № 27 (I өлеш), № 35 (I өлеш), № 48 (I өлеш), № 73 (I өлеш), № 92 (I өлеш) түбәндәге үзгәрешләрне кертергә:

1. 15 статьяның 1 өлешенә түбәндәге эчтәлекле 13 пункт өстәргә:

«13) әлеге Законның 173 статьясында каралган анкетада булган белешмәләрдәге (алга таба – анкетадагы белешмәләр) аңа мәгълүм булган үзгәрешләр турында, яллаучы вәкиле карары белән үзгәргән белешмәләрдән тыш, яллаучы вәкиленә язмача хәбәр итәргә.»;

1. 17 статьяның 3 өлешендә «дәүләт хезмәткәре тарафыннан» сүзләрен төшереп калдырырга;
2. түбәндәге эчтәлекле 173 статья өстәргә:

«173 статья. **Анкета тапшыру, анкетадагы белешмәләрнең үзгәрүе турында хәбәр итү һәм мондый белешмәләрне тикшерү**

1. Граждан дәүләт хезмәтенә урнашканда Россия Федерациясе Президенты тарафыннан билгеләнгән рәвештәге анкета тапшыра.
2. Дәүләт хезмәткәре анкетада булган белешмәләрдәге аңа мәгълүм булган үзгәрешләр турында яллаучы вәкиленә язмача хәбәр итә.
3. Анкетадагы белешмәләр яллаучы вәкиленең яисә ул вәкаләт биргән затның карары белән тикшерелергә мөмкин. Анкетадагы белешмәләрне тикшерү дәүләт органының кадрлар хезмәте тарафыннан тиешле мәгълүматка ия булган гавами хакимият органнарына һәм оешмаларга язмача соратулар, шул исәптән дәүләт мәгълүмат системалары аша, әлеге Законның 411 статьясында каралганнарын да кертеп, җибәрү юлы белән гамәлгә ашырыла. Тиешле мәгълүматка ия булган гавами хакимият органнары һәм оешмалар соратыла торган мәгълүматны әлеге соратуны алган көннән алып бер айдан да соңга калмыйча бирергә тиеш.»;
4. 31 статьяның 1 өлешендәге 61 пунктында «Кораллы Көчләренә» сүзләреннән соң «яисә Россия Федерациясе милли гвардия гаскәрләренә» сүзләрен өстәргә;
5. 32 статьяның 1 өлешенә түбәндәге эчтәлекле 12 һәм 13 пунктлар өстәргә:

«12) 2014 елның 11 маеннан 2022 елның 23 февраленә кадәр Россия Федерациясе гражданлыгы алган һәм шушы чорда, даими яшәү срогына бәйсез рәвештә, Донецк Халык Республикасы яисә Луганск Халык Республикасы территориясендә даими яшәгән Россия Федерациясе гражданнары һәм элек Украина гражданлыгында булган һәм 2022 елның 24 февраленнән башлап Россия Федерациясе гражданлыгы алган Россия Федерациясе гражданнары Украина ССР Конституциясе, Донецк Халык Республикасы, Луганск Халык Республикасы, Запорожье өлкәсе һәм Херсон өлкәсе территорияләрендә гамәлдә булган норматив хокукый актлар нигезендә төзелгән дәүләт органнарында һәм җирле үзидарә органнарында 1992 елның 1 гыйнварыннан 1993 елның 31 декабренә кадәр биләгән җитәкчеләр, белгечләр вазыйфаларын, шулай ук сайлаулы вазыйфаларны;

13) әлеге өлешнең 12 пунктында күрсәтелгән Россия Федерациясе гражданнары 1994 елның 1 гыйнварыннан дәүләт вазыйфаларын яисә муниципаль вазыйфаларны биләү, Россия Федерациясе дәүләт хезмәтенә яисә Россия Федерациясендә муниципаль хезмәткә урнашу көненә кадәр Донецк Халык Республикасы, Луганск Халык Республикасы законнары, Запорожье өлкәсе һәм Херсон өлкәсе норматив хокукый актлары яисә Украина законнары нигезендә биләгән вазыйфаларны (Россия Федерациясе законнары нигезендә террорчы булып танылган хәрби формированиеләрдә һәм башка формированиеләрдә хезмәт итү чорларыннан, Россия Федерациясе законнары нигезендә экстремист булып танылган оешмаларда ихтыярый әгъза булып тору чорларыннан, Донецк Халык Республикасына, Луганск Халык Республикасына һәм аларның халкына каршы хокукка каршы гамәлләрдә катнашу чорларыннан, Украина кораллы көчләре һәм башка формированиеләре составында Россия Федерациясенә каршы хәрби хәрәкәтләрдә катнашу чорларыннан тыш), шул исәптән:

а) депутат вазыйфаларын;

б) дәүләт хезмәткәрләре чиннары (ранглары) бирелгән вазыйфаларны;

в) судьялар вазыйфаларын;

г) дипломатик ранглар бирелгән вазыйфаларны;

д) прокуратура хезмәткәрләренең класслы чиннары бирелгән вазыйфаларны;

е) хәрби званиеләр һәм махсус званиеләр бирелгән вазыйфаларны;

ж) чиннар (ранглар) бирелгән җирле үзидарә органнарындагы вазыйфаларны;

з) Донецк Халык Республикасы һәм Луганск Халык Республикасы дәүләт вазыйфаларын;

и) Запорожье өлкәсе һәм Херсон өлкәсе хәрби-граждан администрацияләре вәкаләтләрен башкаруны тәэмин итү максатларында кертелгән шушы органнардагы вазыйфаларны;

к) Донецк Халык Республикасы, Луганск Халык Республикасы законнары, Запорожье өлкәсе һәм Херсон өлкәсе норматив хокукый актлары яисә Украина законнары нигезендә эшләгән гавами хакимият органнары вәкаләтләрен башкаруны тәэмин итү максатларында кертелгән шушы органнардагы башка вазыйфаларны.»;

1. 34 статьяның 2 өлешендәге 4 пунктында «конкурс нигезендә» сүзләрен төшереп калдырырга;
2. 38 статьяның 1 өлешендә «дәүләт хезмәткәрләреннән (гражданнардан)» сүзләрен «дәүләт хезмәткәрләреннән, гражданнардан» сүзләренә алмаштырырга;
3. 39 статьяның 1 өлешендәге 4 пунктын түбәндәге редакциядә бәян итәргә:

«4) Россия Федерациясенең персональ белешмәләр өлкәсендәге законнарында каралган очраклардан тыш, дәүләт хезмәткәренең бары тик автоматлаштырылган эшкәртү нәтиҗәсендә генә алынган персональ белешмәләре нигезендә дәүләт хезмәткәренә карата юридик нәтиҗәләр барлыкка китерә яисә аның хокукларына һәм законлы мәнфәгатьләренә башка рәвештә кагыла торган карарлар кабул итү тыела;»;

1. 41 статьяның 1 өлешендә:

а) 9 пунктта «дәүләт хезмәткәрләрен» сүзләреннән соң «, гражданнарны» сүзен өстәргә;

б) 16 пунктны түбәндәге редакциядә бәян итәргә:

«16) дәүләт хезмәтенә урнашканда граждан тарафыннан һәм дәүләт хезмәткәре аны узу чорында аның тарафыннан бирелә торган белешмәләрне тикшерүләрне оештыру һәм үткәрү;»;

в) түбәндәге эчтәлекле 161 пункт өстәргә:

«161) дәүләт серен тәшкил итә торган белешмәләр белән эшләүгә билгеләнгән рәвештәге рөхсәтне рәсмиләштерү;».

**2 статья**

Муниципаль хезмәт турында Татарстан Республикасы кодексына (Татарстан Дәүләт Советы Җыелма басмасы, 2013, № 6 (II өлеш); 2014, № 5, № 6 (II өлеш), № 12 (II өлеш); 2015, № 7 (I өлеш); 2016, № 4, № 7 – 8, № 9 (II өлеш); Татарстан Республикасы законнар җыелмасы, 2017, № 1 (I өлеш), № 17 (I өлеш), № 52 (I өлеш), № 55 (I өлеш), № 94 (I өлеш); 2018, № 1 (I өлеш), № 29 (I өлеш), № 54 (I өлеш), № 78 (I өлеш); 2019, № 2 (I өлеш), № 19 (I өлеш), № 49 (I өлеш); 2020, № 4 (I өлеш), № 37 (I өлеш), № 57 (I өлеш), № 87 (I өлеш); 2021, № 1 (I өлеш), № 57 (I өлеш); 2022, № 3 (I өлеш), № 24 (I өлеш); 2023, № 11 (I өлеш), № 27 (I өлеш), № 73 (I өлеш), № 81 (I өлеш), № 92 (I өлеш) түбәндәге үзгәрешләрне кертергә:

1. 14 статьяның 1 өлешенә түбәндәге эчтәлекле 12 пункт өстәргә:

«12) әлеге Кодексның 182 статьясында каралган анкетада булган белешмәләрдәге (алга таба – анкетадагы белешмәләр) аңа мәгълүм булган үзгәрешләр турында, яллаучы вәкиле (эш бирүче) карары белән үзгәргән белешмәләрдән тыш, яллаучы вәкиленә (эш бирүчегә) язмача хәбәр итәргә.»;

1. 15 статьяның 1 өлешендәге 8 пунктын түбәндәге редакциядә бәян итәргә:

«8) муниципаль хезмәткә урнашканда һәм (яисә) аны узу чорында чикләүләрне, тыюларны һәм таләпләрне бозу муниципаль хезмәт вазыйфасын биләүгә комачау итә торган мондый чикләүләрне, тыюларны һәм таләпләрне үтәүне раслаучы ялган документлар һәм (яисә) белә торып ялган белешмәләр тапшырса йә чикләүләрне, тыюларны һәм таләпләрне бозу муниципаль хезмәт вазыйфасын биләүгә комачау итә торган мондый чикләүләрне, тыюларны һәм таләпләрне үтәмәүне дәлилли торган документлар һәм (яисә) белешмәләр тапшырмаса;»;

1. 3 бүлеккә түбәндәге эчтәлекле 182 статья өстәргә:

«182 статья. **Анкета тапшыру, анкетада булган белешмәләрнең үзгәрүе турында хәбәр итү һәм мондый белешмәләрне тикшерү**

1. Граждан муниципаль хезмәткә урнашканда анкета тапшыра.
2. Муниципаль хезмәткәр анкетада булган белешмәләрдәге аңа мәгълүм булган үзгәрешләр турында яллаучы вәкиленә (эш бирүчегә) язмача хәбәр итә.

3. Анкетаның рәвеше, шул исәптән аңа кертелә торган белешмәләрнең исемлеге, аларны актуальләштерү тәртибе һәм сроклары Россия Федерациясе Президенты тарафыннан билгеләнә.

4. Анкетадагы белешмәләр яллаучы вәкиленең (эш бирүченең) яисә ул вәкаләт биргән затның карары белән тикшерелергә мөмкин. Анкетадагы белешмәләрне тикшерү муниципаль органның кадрлар хезмәте тарафыннан тиешле мәгълүматка ия булган гавами хакимият органнарына һәм оешмаларга язмача соратулар, шул исәптән дәүләт мәгълүмат системалары аша, җибәрү юлы белән гамәлгә ашырыла. Тиешле мәгълүматка ия булган гавами хакимият органнары һәм оешмалар соратыла торган мәгълүматны әлеге соратуны алган көннән алып бер айдан да соңга калмыйча бирергә тиеш.»;

1. 19 статьяда:

а) 3 өлешнең 2 пунктын түбәндәге редакциядә бәян итәргә:

«2) әлеге Кодексның 182 статьясында каралган анкетаны;»;

б) 4 өлештә «белешмәләр» сүзеннән соң «(анкетадагы белешмәләрдән тыш)» сүзләрен өстәргә;

1. 29 статьяның 1 өлешенә түбәндәге эчтәлекле 111 һәм 112 пунктлар өстәргә:

«111) 2014 елның 11 маеннан 2022 елның 23 февраленә кадәр Россия Федерациясе гражданлыгы алган һәм шушы чорда, даими яшәү срогына бәйсез рәвештә, Донецк Халык Республикасы яисә Луганск Халык Республикасы территориясендә даими яшәгән Россия Федерациясе гражданнары һәм элек Украина гражданлыгында булган һәм 2022 елның 24 февраленнән башлап Россия Федерациясе гражданлыгы алган Россия Федерациясе гражданнары Украина ССР Конституциясе, Донецк Халык Республикасы, Луганск Халык Республикасы, Запорожье өлкәсе һәм Херсон өлкәсе территорияләрендә гамәлдә булган норматив хокукый актлар нигезендә төзелгән дәүләт органнарында һәм җирле үзидарә органнарында 1992 елның 1 гыйнварыннан 1993 елның 31 декабренә кадәр биләгән җитәкчеләр, белгечләр вазыйфаларында, шулай ук сайланулы вазыйфаларда;

112) әлеге өлешнең 111 пунктында күрсәтелгән Россия Федерациясе гражданнары 1994 елның 1 гыйнварыннан дәүләт вазыйфаларын яисә муниципаль вазыйфаларны биләү, Россия Федерациясе дәүләт хезмәтенә яисә Россия Федерациясендә муниципаль хезмәткә урнашу көненә кадәр Донецк Халык Республикасы, Луганск Халык Республикасы законнары, Запорожье өлкәсе һәм Херсон өлкәсе норматив хокукый актлары яисә Украина законнары нигезендә биләгән вазыйфаларда (Россия Федерациясе законнары нигезендә террорчы булып танылган хәрби формированиеләрдә һәм башка формированиеләрдә хезмәт итү чорларыннан, Россия Федерациясе законнары нигезендә экстремист булып танылган оешмаларда ихтыярый әгъза булып тору чорларыннан, Донецк Халык Республикасына, Луганск Халык Республикасына һәм аларның халкына каршы хокукка каршы гамәлләрдә катнашу чорларыннан, Украина кораллы көчләре һәм башка формированиеләре составында Россия Федерациясенә каршы хәрби хәрәкәтләрдә катнашу чорларыннан тыш), шул исәптән:

а) депутат вазыйфаларында;

б) дәүләт хезмәткәрләре чиннары (ранглары) бирелгән вазыйфаларда;

в) судьялар вазыйфаларында;

г) дипломатик ранглар бирелгән вазыйфаларда;

д) прокуратура хезмәткәрләренең класслы чиннары бирелгән вазыйфаларда;

е) хәрби званиеләр һәм махсус званиеләр бирелгән вазыйфаларда;

ж) чиннар (ранглар) бирелгән җирле үзидарә органнарындагы вазыйфаларда;

з) Донецк Халык Республикасы һәм Луганск Халык Республикасы дәүләт вазыйфаларында;

и) Запорожье өлкәсе һәм Херсон өлкәсе хәрби-граждан администрацияләре вәкаләтләрен башкаруны тәэмин итү максатларында кертелгән шушы органнардагы вазыйфаларда;

к) Донецк Халык Республикасы, Луганск Халык Республикасы законнары, Запорожье өлкәсе һәм Херсон өлкәсе норматив хокукый актлары яисә Украина законнары нигезендә эшләгән гавами хакимият органнары вәкаләтләрен башкаруны тәэмин итү максатларында кертелгән шушы органнардагы башка вазыйфаларда;»;

1. 34 статьяда:

а) 11 пунктны түбәндәге редакциядә бәян итәргә:

«11) муниципаль хезмәткә урнашканда граждан тарафыннан һәм муниципаль хезмәткәр аны узу чорында аның тарафыннан бирелә торган белешмәләрне тикшерүләрне оештыру һәм үткәрү;»;

б) түбәндәге эчтәлекле 111 пункт өстәргә:

«111) дәүләт серен тәшкил итә торган белешмәләр белән эшләүгә билгеләнгән рәвештәге рөхсәтне рәсмиләштерү;».

**3 статья**

1. Әлеге Закон, әлеге статьяда үз көченә керүнең башка срогы билгеләнгән нигезләмәләреннән тыш, рәсми басылып чыккан көненнән үз көченә керә.

2. Әлеге Законның 1 статьясындагы 1, 3, 8 пунктлары, 9 пунктының «б» һәм «в» пунктчалары һәм 2 статьясындагы 1 – 4 һәм 6 пунктлары 2024 елның
12 мартыннан үз көченә керә.

Татарстан Республикасы

   Рәисе Р.Н. Миңнеханов

Казан, Кремль

2024 ел, 01 март

№ 11-ТРЗ